** Р Е П У Б Л И К А Б Ъ Л ГА Р И Я**

 **МИНИСТЕРСТВО НА ЗДРАВЕОПАЗВАНЕТО**

 **РЕГИОНАЛНА ЗДРАВНА ИНСПЕКЦИЯ – ВРАЦА**

**гр. Враца 3000 ул. „Черни Дрин” № 2 тел/факс: 092/ 66 50 61 тел: 092/62 63 77 e-mail:** **rzi@rzi-vratsa.com**

**З А П О В Е Д**

**№ РД-01-275/20.10.2021 г.**

 На основание чл. 63, ал. 7 от Закона за здравето, чл. 63в от Закона за здравето, чл. 73 от Административнопроцесуалния кодекс, Заповед № РД-01-856/19.10.2021 г. на министъра на здравеопазването във връзка с Решение № 629 на Министерския съвет от 26 август 2021г. за удължаване срока на обявената с Решение № 325 на Министерския съвет от 14 май 2020г. извънредна епидемична обстановка в страната и предвид усложнената епидемична обстановка с разрастване броя на заразените лица с COVID-19 на територията на област Враца с над 500 на 100 000 население /тъмно червена зона/ за последните две седмици и отчетен рязък скок на заболеваемостта в общините: Роман, Мездра, Бяла Слатина и Враца, от които общините: Роман, Мездра и Враца с достигната 14-дневна заболяемост над 750 на 100 000 население и след съгласуване с доц. д-р Ангел Кунчев-Главен държавен здравен инспектор, с цел своевременно предприемане на необходимите противоепидемични мерки на територията на цитираните общини от област Враца

**НАРЕЖДАМ:**

**I.** Въвеждам допълнителна временна противоепидемична мярка на територията на община Роман, община Мездра, община Бяла Слатина и община Враца, **считано от 25 октомври 2021г. до 07.11.2021 г., включително, както следва:**

1. Преустановяват се присъствените учебни занятия за всички ученици от училищата в общините: Роман, Мездра и Враца.
2. Преустановяват се присъствените учебни занятия за учениците от V, VI, IX, X и XI клас от училищата в община Бяла Слатина. Останалите класове от училищата в община Бяла Слатина следва да осъществяват присъствено обучение по график, утвърден от министъра на образованието и науката.

**II.** На лицата, които нарушават въведената с настоящата заповед противоепидемична мярка ще се тьрси административнонаказателна отговорност по чл.209а от Закона за здравето.

**III.** Въведената с настоящата заповед мярка може да бъде променяна в зависимост от развитието на епидемичната обстановка.

**IV.** Заповед № РД-01-268/14.10.2021 г. на директора на РЗИ-Враца се отменя.

**V.** На основание чл. 63, ал. 9 от Закона за здравето, настоящата заповед да се съобщи на кметовете на Община Роман, Община Мездра, Община Бяла Слатина, Община Враца, началника на РУО-Враца и на областния управител на област Враца, които да създадат условия за изпълнението на мярката и организация за осъществяване на контрол по изпълнението.

**VI.** На основание чл. 63, ал. 11 във връзка с ал. 7 от Закона за здравето настоящата заповед подлежи на предварително изпълнение.

**VII.** Директорът на Дирекция АПФСО да организира публикуването на заповедта на официалната интернет страница на РЗИ - Враца.

**VIII.** Заповедта подлежи на обжалване в едномесечен срок от публикуването й на интернет страницата на Регионална здравна инспекция – Враца пред Aдминистративен съд-Враца по реда на Административнопроцесуалния кодекс.

**Д-Р ОРЛИН ДИМИТРОВ**

*Директор на Регионална здравна инспекция-Враца*